Siūlome tokią ruošimo procedūrą:
– Suberkite kavą į prancūzišką kavinuką. Rekomenduojama proporcija: 70 g kavos – 1 l vandens.
– Užvirkite vandenį ir supilkite visą kiekį vienu kartu.
– Palaukite 4 minutes.
– Su šaukštu išmaišykite viršuje susidariusią kavos plutą. Didžioji kavos nuosėdų dalis nusės į apačią, o keletas liks plaukioti viršuje. Dviem šaukštais nuimkite jas ir išpilkite į kriauklę.
– Palaukite dar 5–8 minutes. Per šį laiką kavos nuosėdos visiškai „nuskęs“, o pats kavos skonis su kiekviena minute bus vis geresnis. Be to, vis tiek kava dar per karšta gerti.
– Uždėkite stūmoklį, bet nuleiskite jį tik iki sąlyčio su kavos skysčiu (jokiu būdu nespauskite dar žemiau). Kitaip rizikuosite sujudinti kavos nuosėdas.
– Švelniai pilkite kavą į puodelius.